
มีโอกาสได้เข้าเมืองเลยขอมาลองร้านอาหารใหม่ๆดูบ้างค่ะ จนมาเจอกับร้านรวมของยอดฮิตจากญี่ปุ่นแบบนี้ เลยไม่พลาดต้องมาลอง

ร้าน Boteya เป็นร้านอาหารสไตล์ญี่ปุ่น ตั้งอยู่บนชั้น 3 โซนด้านหน้า Isetan ร้านตกแต่งโทนสีดำค่ะ ด้านหน้าเป็นที่นั่งส่วนด้านหลังเป็นครัวแบบเปิดนิดๆ 

เมนูที่เราสั่งเป็น
:: พรีเมี่ยม มิกซ์ โอโกะโซบะ ::
เมนูโซบะจานร้อนใหญ่พูน ผัดมารวมกับเนื้อสัตว์ต่างๆ (มีเนื้อวัวด้วยนะ) ท้อปมาด้วยไข่ดาวฟองโต เมนูนี้ให้ฟิลเหมือนยากิโซบะลูกผสมกับโอโคโนมิยากิ ตอนมาเสิร์ฟจานใหญ่จนน่าตกใจเลยค่ะ แค่เห็นก็รู้สึกอิ่มแล้ว แถมทานไปซักพักให้ฟิลว่าเลี่ยนไปหน่อยค่ะ
:: ข้าวหน้าหมูย่างคารูบิ ::
เมนูนี้เป็นข้าวญี่ปุ่นร้อนๆหน้าหมูย่างเสิร์ฟพร้อมกับสลัดและซุป หมูย่างเค้าชิ้นใหญ่ดีค่ะ ชุ่มฉ่ำซอส ได้กลิ่นหอมย่าง หมักมาค่อนข้างนุ่ม แค่เห็นก็หิวแล้ว สำหรับเราเมนูนี้ทานเรื่อยๆไม่ค่อยรู้สึกเลี่ยนเท่าเมนูแรก แต่แอบเสียตรงที่หมูติดมันเยอะไปหน่อย แต่ก็เนอะ ไม่ติดมันก็ไม่ค่อยอร่อยอ่ะ 555+

โดยรวมแล้วอร่อยกำลังดีเลย สำหรับเราคิดว่าเหมาะกับมื้อที่ต้องการความอิ่มระดับนึงเลยค่ะ

ใครสนใจตามมาลองได้ค่ะ ;)